**Despre Eva**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacǎ mǎru-a fost

Ispita,

Spuneţi voi dacǎ mǎ-nşel,

Poate se jucau

Pitita

Prin grǎdinǎ,

Fǎrǎ ţel.

De învinuim pe Eva,

Graţie dumnezeiascǎ,

De unde ne tragem seva

Cei din stirpea bǎrbǎteascǎ?

Ţandǎrǎ din coasta noastrǎ

Eva-i fulger

Orbitor,

Cu o tehnicǎ mǎiastrǎ

Te conduce-n dormitor.

Taina sfântǎ a iubirii

Pentru dânsa-i un pretext

S-atingi poarta mântuirii

Prin pǎcatul din context.

Plin de îndoieli

Duioase,

Te laşi pradǎ desfǎtǎrii

Cu neînţelesuri roase

De castorul întristǎrii.

Adam n-a fost vrun orfan,

Sǎ nu ştie adevǎrul,

Lǎsându-se dus în lan

Ca sǎ-şi devoreze

Mǎrul.

El aşa a fost fǎcut,

Sǎ devinǎ înşelat

De o Evǎ fǎrǎ scut,

Preafrumoasǎ-n lan

Şi-n pat.

Deci,

Sǎ nu o condamnǎm,

Bǎrbaţi de-orice fel

Am fi!

Mai bine

S-o adorǎm,

Cǎ suntem din Ea,

Copii.

Nu mai cǎutaţi nimicul

Pe coclauri

Sau

Cǎrţi mici,

Nu umblaţi bezmnetici

Tauri,

Fiindcǎ Eva

E aici.